CELEX: 62009CN0494
Language: fi
Date: 2009-12-01 00:00:00
Title: Asia C-494/09: Ennakkoratkaisupyyntö, jonka Commissione Tributaria Provinciale di Alessandria (Italia) on esittänyt 1.12.2009 — Bolton Alimentari SpA v. Agenzia Dogane Ufficio delle Dogane di Alessandria

30.1.2010   
            
            
               FI
            
            
               Euroopan unionin virallinen lehti
            
            
               C 24/44
            
         Ennakkoratkaisupyyntö, jonka Commissione Tributaria Provinciale di Alessandria (Italia) on esittänyt 1.12.2009 — Bolton Alimentari SpA v. Agenzia Dogane Ufficio delle Dogane di Alessandria
   (Asia C-494/09)
   2010/C 24/76
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Commissione Tributaria Provinciale di Alessandria
   
      Pääasian asianosaiset
   
   
      Valittaja: Bolton Alimentari SpA
   
      Vastapuoli: Agenzia Dogane Ufficio delle Dogane di Alessandria
   
      Ennakkoratkaisukysymykset
   
   
               1)
            
            
               Onko yhteisön tullikoodeksin 239 artiklaa tulkittava siten, että esillä olevan asian kaltaisessa tapauksessa, jossa jäsenvaltio katsoo, että Euroopan komissio ei ole syyllistynyt mihinkään lainvastaiseen tekoon eikä kyseessä ole muukaan yhteisön tullikoodeksin soveltamisasetuksen 905 artiklan 1 kohdassa säädetty tilanne, jäsenvaltio voi itsenäisesti päättää velallisen tullimaksun palautusta koskevasta hakemuksesta yhteisön tullikoodeksin soveltamisasetuksen 899 artiklan 2 kohdan nojalla?
            
         
               2)
            
            
               Jos edelliseen kysymykseen vastataan myöntävästi, voiko yhteisön tullikoodeksin 239 artiklassa esiintyvä erityistilanteen käsite viitata yhteisön alueella toimivan tuojan jättämiseen sellaisen tariffikiintiön ulkopuolelle, jonka avaamispäivä on sunnuntai, kyseisen jäsenvaltion tulliviranomaisten toimipaikkojen sunnuntaisen kiinniolon vuoksi?
            
         
               3)
            
            
               Onko yhteisön tullikoodeksin soveltamisasetuksen 308 a–308 c artiklaa ja tullikoodeksikomitean tariffikiintiöiden hallinnoinnista tekemää hallinnollista sopimusta tulkittava siten, että esillä olevan asian kaltaisessa tapauksessa jäsenvaltion olisi pitänyt pyytää komissiolta etukäteen tariffikiintiön avaamisen lykkäystä italialaisten tuojien oikeudenmukaisen ja syrjimättömän kohtelun takaamiseksi suhteessa muiden jäsenvaltioiden tuojiin?
            
         
               4)
            
            
               Voidaanko Bolton SpA:n jättämistä komission päättämän tariffikiintiön ulkopuolelle ja TAXUD:in kirjettä pitää yhteisön tullikoodeksin soveltamisasetuksen 308 a–308 c artiklan ja tullikoodeksikomitean tariffikiintiöiden hallinnoinnista 30.10.2007 tekemän hallinnollisen sopimuksen (TAXUD/3439/2006-rev.1-IT) asiaankuuluvien säännösten mukaisina ja siten pätevinä?